100 पाइपर्स
100 पाइपर्स (उच्चारण: हंड्रेड पाइपर्स) ब्लेंडेड स्कॉच विस्की की एक ब्रांड है जो पर्नो रिकार इंडिया प्राइवेट लिमिटेड द्वारा बनाई जाती है। यह भारत में बोतलबंद की जाती है और बेची जाती है। हंड्रेड पाइपर्स 20 से 30 स्रोतों से आने वाली स्कॉच विस्कियों का मिश्रण (ब्लेंड) होती है जो स्कॉटलैंड से आती हैं। इनमे से अधिकतर ऑल्ट'बे'न की डिस्टिलरी से आती हैं जो ख़ुद पर्नो रिकार की आसवनी है और इसके पास बॉटलिंग की सुविधा नहीं है। भारत के अलावा यह विस्की थाईलैंड में भी बेचीं जाती है और कुछ और एशियाई देशों और दक्षिण अमेरिका में भी। कंपनी का कहना है कि यह "एशिया में नंबर 2 स्टैंडर्ड विस्की" और थाईलैंड में "नंबर 1 स्टैंडर्ड विस्की" है।